Na temelju članka 98. i članka 118. stavka 2. podstavka 3. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10., 90/11., 16/12., 86/12., 126/12. – pročišćeni tekst, 94/13., 152/14., 7/17., 68/18., 98/19., 64/20., 151/22. i 156/23.), uz prethodnu suglasnost Župana Koprivničko-križevačke županije, KLASA: 602-01/24-01/4, URBROJ: 2137-07/04-24-35 od 29.03.2024., Školski odbor Osnovne škole Legrad, dana 11.04.2024. donosi

STATUTARNU ODLUKU O IZMJENAMA I DOPUNAMA

STATUTA OSNOVNE ŠKOLE LEGRAD

Članak 1.

U Statutu Osnovne škole Legrad, KLASA: 012-03/19-01/1, URBROJ: 2137-34-19-01 od 24.4.2019. u članku 14. stavku 2. riječi: „Ureda državne uprave u županiji“ zamjenjuju se riječima: „upravnog tijela županije nadležnog za poslove obrazovanja“.

Članak 2.

Iza članka 16. dodaje se novi članak 16. a koji glasi:

„(1) Škola može osnovati učeničku zadrugu kao oblik izvannastavne aktivnosti i stavljati u promet proizvode koji su rezultat rada učenika.

(2) Sredstva stečena prometom proizvoda i usluga učeničke zadruge posebno se evidentiraju, a mogu se uporabiti samo za rad učeničke zadruge i unapređivanje odgojno-obrazovnog rada Škole.“

Članak 3.

U cijelom članku 32. riječi: „ured državne uprave u županiji“ u određenom padežu zamjenjuje se riječima: „upravno tijelo županije nadležno za poslove obrazovanja“ u odgovarajućem padežu.

Članak 4.

U članku 35. stavku 1. podstavku 16. riječi: „20.000,00 kuna“ zamjenjuju se riječima: „2.654,46 eura“.

U podstavku 17. riječi: „70.000,00 kuna“ zamjenjuju se riječima: „9.290,60 eura“.

Članak 5.

U članku 88. stavku 1. podstavku 17. riječi: „Rješenje o tjednom i godišnjem zaduženju“ zamjenjuju se riječima: „odluku o tjednom i godišnjem zaduženju“, a riječi: „Rješenje o rasporedu radnog vremena“ zamjenjuju se riječima: „Odluku o rasporedu radnog vremena“.

U podstavku 24. i 25. riječi: „20.000,00 kn“ zamjenjuju se riječima: „2.654,46 eura“.

U podstavku 26. riječi: „Ured državne uprave u županiji“ zamjenjuju se riječima: „upravno tijelo županije nadležno za poslove obrazovanja“.

Podstavak 31. mijenja se i glasi: „izvješćuje roditelje ili skrbnike, učenike i osnivača o promjenama u radu i ustrojstvu Škole“.

Članak 6.

U članku 91. stavku 1. riječi: „Ureda državne uprave u županiji“ zamjenjuju se riječima: „upravnog tijela županije nadležnog za poslove obrazovanja“.

Članak 7.

U članku 92. stavku 2. podstavku 1. riječi: „radnom odnosu“ zamjenjuju se riječju: „radu“.

U podstavku 2. riječi: „propisima kojima se uređuju radni odnosi“ zamjenjuju se riječima: „općim propisima o radu“.

U podstavku 3. riječ: „po“ zamjenjuje se riječju: „sukladno“.

Članak 8.

U članku 106. iza stavka 1. dodaje se novi stavak 2. koji glasi:

„(2) Upisi u prvi razred mogu se provoditi elektroničkim putem.“

Dosadašnji stavci 2. i 3. postaju stavci 3. i 4.

U cijelom članku 106. riječi: „Ureda državne uprave u županiji“ zamjenjuju se riječima: „upravnog tijela županije nadležnog za poslove obrazovanja“.

Članak 9.

U članku 108. riječi: „Ureda državne uprave“ zamjenjuju se riječima „upravnog tijela županije nadležnog za poslove obrazovanja“.

Članak 10.

U članku 115. stavak 2. mijenja se i glasi:

„(2) O učenicima koji ne pohađaju školu ili je ne pohađaju redovito, ravnatelj je dužan izvijestiti upravno tijelo županije nadležno za poslove obrazovanja i Hrvatski zavod za socijalni rad.“

Članak 11.

U članku 129. stavku 1. iza riječi: „prijeko potrebno“ stavlja se zarez i dodaju se riječi: „ali ne kasnije od 15. listopada kalendarske godine.“.

Stavak 2. briše se.

Članak 12.

U članku 131. stavku 2. brišu se riječi: „stavku 2.“

Članak 13.

U članku 132. stavak 1. mijenja se i glasi:

„Učeniku koji pravodobno zbog iznimno teške bolesti, hospitalizacije ili drugih iznimno teških okolnosti ne pristupi popravnom, predmetnom ili razrednom ispitu, Škola će omogućiti polaganje ispita i nakon 15. listopada kalendarske godine, uz suglasnost ministra.“

Članak 14.

U članku 151. stavku 2. riječi: „ured državne uprave u županiji“ zamjenjuje se riječima: „upravno tijelo županije nadležno za poslove obrazovanja“.

Članak 15.

U članku 175. stavak 3. mijenja se i glasi:

„(3) Ako u obavljanju svoje djelatnosti Škola ostvari dobit, ostvarena se dobit upotrebljava za obavljanje i razvoj djelatnosti ustanove u skladu s aktom o osnivanju i Statutom.“

Članak 16.

Ova Statutarna odluka o izmjenama i dopunama Statuta Osnovne škole Legrad stupa na snagu prvoga dana od dana objave na oglasnoj ploči Škole.

KLASA: 011-01/24-01/1

URBROJ: 2137-34-01-24-1

U Legradu, 11.04.2024.

PREDSJEDNIK ŠKOLSKOG ODBORA:

Davor Cvetnić, mag. prim. educ.

Ova Statutarna odluka o izmjenama i dopunama Statuta

Osnovne škole Legrad objavljena je na oglasnoj ploči Škole

dana 11.04.2024., a stupila je na snagu dana 12.04.2024.

RAVNATELJICA:

Tamara Marcinjaš, mag. prim. educ.